Weezer

**Weezer** (транскрипција: Визер) ― американска рок-група основана во Лос Анџелес во 1992 година. Нивни најпознати синглови се: „Buddy Holly”, „Say It Ain't So” и „Island in the Sun”. Во 2009 година  добиле Греми за најдобро музичко видео за „Pork and Beans“ и се повеќекратни добитници на MTV Video Music Awards. Продале преку 35 милиони албуми во светски рамки.

## Историја

### Основање и почетоци (1992–1994)
Групата Weezer била основана на 14 февруари 1992 година од: Риверс Куомо, Патрик Вилсон, Мет Шарп (бас) и Џејсон Кропер (гитара). На почетокот групата била инспирирана од различни музички стилови, вклучувајќи хеви-метал и моќен поп. Во 1993 година, групата потпишала договор со издавачката куќа Geffen Records и почнала да работи на нејзиниот прв албум.

### Први албуми, популарност и пауза (1994-2000)
мини|Актуелниот гитарист на Weezer Брајан Бел, сликан во 2013 година, го заменил Џејсон Кропер додека се снимал ''албумот Blue''.
Нивниот прв албум, познат како *Weezer (The Blue Album)*, бил издаден во мај 1994 година. Албумот кој бил комбинација на алтернативен рок и моќен поп, веднаш привлекол внимание со уникатниот стил и бил пофален од критиката.

Првиот сингл од Визер, „Undone – The Sweater Song“, станал инстант-хит на МТV. Вториот сингл, „Buddy Holly“ бил често емитуван на MTV  и подоцна освоил четири MTV Video Music Awards и две *[[Билборд (магазин)|Billboard]]* Music Video Awards. Песната е вклучена во 500-те најдобри песни на сите времиња според списанието Ролинг Стоун. Третиот сингл, „Say It Ain't So“, бил пофален од критичарите, а подоцна Pitchfork го ставил на 10-то место на списокот од „200 најдобри песни од 90-тите“. Исто така, песната била вклучена на списокот од Ролинг Стоун за „100 најдобри песни за гитара на сите времиња“.

Во 2020 година, Ролинг Стоун го рангирал албумот на 294-то место на списокот од 500 најдобри албуми на сите времиња. 
мини|Риверс Куомо во 1997 година
мини|Мет Шарп, сликан со Rentals во 2007 година, ко-основач на Weezer, ја напуштил групата по турнејата за промоција на албумот ''Pinkerton''.
Вториот албум на Weezer, *Pinkerton*, бил издаден на 24 септември 1996 година. Албумот бил именуван по офицерот Б.Ф. Пинкертон од *[[Мадам Батерфлај]]*, кој се жени и потоа ја напушта Јапонката по име Батерфлај. Од албумот биле објавени три сингла: „El Scorcho“, „The Good Life“ и „Pink Triangle“.

Албумот, за разлика од позитивната енергија на нивниот деби албум, се карактеризирал со потемен и поабразивен звук. Продажбата во споредба со Синиот албум била многу послаба и добил мешани критики; во анкетата на читателите *[[Ролинг стоун|на Ролинг Стоун]]* бил избран за „еден од најлошите албуми во 1996 година“. Сепак, албумот со текот на времето стекнал култен статус и денес се смета за едно од најдобрите дела на Weezer; во 2002 година, читателите *на Ролинг Стоун* го изгласале  на 16-то место на списокот на најдобри албуми на сите времиња. Во 2004 година, *Ролинг Стоун* му дал нова рецензија на албумот, доделувајќи му пет од пет ѕвезди и го додал во „Куќата на славните *на Ролинг Стоун* “.

Weezer ја завршиле турнејата за промоција *на Пинкертон* кон средината на 1997 година и заминале на пауза.

### Камбек и нови изданија (2000–2009)
Weezer повторно се обединиле во април 2000 година, кога ја прифатиле лукративната понуда да настапат на Фуџи рок фестивалот. Во 2001 година го издале албумот *Weezer (The Green Album)*. Албумот се карактеризирал со поп-пристап и поедноставени аранжмани. Сингловите „Hash Pipe“ и „Island in the Sun“ станале хитови, а групата ја вратила својата претходна популарност. Во овој период, Џејсон Кропер бил заменет од гитаристот Брајан Бел, а на бас-гира дошол Скот Шринер по заминувањето на Велш.

Четвртиот албум, *Maladroit*, бил издаден на 14 мај 2002 година. Иако бил претежно фален од музичките критичари, албумот се продавал послабо во споредба со Green Album. Од албумот биле објавени два сингла.

Списанието Спин го оценил како 6-ти најдобар албум во 2002 година. По анкета на читателите *[[Ролинг стоун|на Ролинг Стоун]]* од истата година бил изгласан за 90-ти најдобар албум на сите времиња.
мини|Weezer на настап во 2005 година
На 10 мај 2005 година, Weezer го објавиле *Make Believe*, албум кој ги содржел хитовите „Beverly Hills“ и „Perfect Situation“. Албумот дебитирал на второ место на Билборд 200. И покрај комерцијалниот успех, *Make Believe* добил мешани критики и просечна оценка од 52 на Metacritic. Првиот сингл од албумот, „Beverly Hills“, станал еден од нивните најголеми хитови и бил номиниран за Греми. „Beverly Hills“ станал прв сингл од Weezer кој се искачил на врвот на американската топ-листа за модерни рок-песни и нивен прв сингл кој се пласирал меѓу првите десет на ''Billboard'' Hot 100. Спотот за песната исто така бил номиниран за најдобро рок видео на MTV Video Music Awards 2005 година.  „Beverly Hills“ била втора најпреземана песна на iTunes за 2005 година, веднаш зад „Hollaback Girl“ од Гвен Стефани.

По успехот со *Make Believe,* членовите на групата одлучиле да направат пауза. Куомо се вратил на Харвард каде што дипломирал во 2006 година. Куомо, исто така, се оженил со Кјоко Ито на 18 јуни 2006 година, со која се запознал во март 1997 година.За време на паузата на групата, Патрик Вилсон и Брајан Бел глумеле во филмот од 2006 година *Factory Girl* каде ги имале улогите на Џон Кејл и Лу Рид соодветно и за филмот придонеле со преработка на песната „Heroin“ од Velvet Underground.

*Weezer (The Red Album)* бил објавен во јуни 2008 година. Албумот бил опишан како „експериментален“ и содржел подолги и нетрадиционални песни, TR-808 тапани, синтисајзери, јужен рап и барокен контрапункт. Водечкиот сингл „Pork and Beans“ станал хит, благодарение на популарното музичко видео кое прикажувало интернет мемиња. Музичкото видео освоило Греми за најдобро кратко музичко видео. Во 2009 година, групата го издала *Raditude*, албум кој се карактеризирал со поп-звук и соработки со други артисти, вклучувајќи ја и раперката Лил Вејн на песната „Can't Stop Partying“.

Во декември 2009 година, било објавено дека групата повеќе не е со Geffen Records. По ова, групата потпишала со независната издавачка куќа Epitaph.

### Независен период и подоцнежни изданија (2010–денес)
Во 2010 година, Weezer го издале албумот *Hurley*, именуван по лик од телевизиската серија *[[Изгубени]]*.  Хорхе Гарсија, глумецот кој го толкувал Харли, изјавил дека тоа што се појавил во насловот на албумот е „една од најголемите почести во [неговата] кариера“.  Во 2014 година, групата го издала албумот *Everything Will Be Alright in the End*, кој бил добро прифатен од критичарите и го означил нивното враќање кон рок-звукот од нивните рани години.

*Weezer (The White Album)* бил официјално објавен на 1 април 2016 година и се искачил на 4-то место на Билборд 200. Албумот се смета за концептуален албум и бил инспириран од калифорниската плажна култура и поп-музиката од 1960-тите. Музички, албумот бил враќање на првите два албума од групата, *Weezer* (1994) и *Pinkerton* (1996), а исто така служел и како омаж за Beach Boys. Албумот бил номиниран за Греми за најдобар рок-албум на 59-тото доделување на Греми наградите.

Кон крајот на 2016 година групата потпишала договор со Atlantic Records. На 27 октомври 2017 година, Weezer го објавиле албумот *Pacific Daydream.* На 17 август 2017 година бил објавен промотивниот сингл од албумот „Mexican Fender“. Албумот бил номиниран за Греми за најдобар рок-албум на 61-то годишно доделување Греми наградите.

Во 2019 година, Weezer го објавиле албумот *Weezer (The Teal Album)*, албум со преработени песни, вклучувајќи ја и нивната верзија на „Africa“ од Toto, која во 2017 станала нивен неочекуван хит. Истата година, го издале и *Weezer (The Black Album)*, кој имал експериментален пристап и содржел електронските елементи.

Во 2021 година, Weezer издале два албума со целосно различни стилови. *Van Weezer* бил омаж кон хеви-метал и рок-музиката од 1980-тите и бил инспириран од групи како Van Halen. За разлика од него, *OК Human* бил поприватен и акустичен албум, придружен со оркестарски аранжмани. Синглот „All My Favorite Songs“ бил објавен на 21 јануари 2021 година. Песната подоцна била номинирана за најдобра рок-песна на 64-те годишни Греми награди*.*

Во јуни 2024 година, Weezer започнале турнеја во Обединетото Кралство и Ирска со Smashing Pumpkins.

## Дискографија

### Студиски албуми

* *Weezer* (1994)
* *Pinkerton* (1996)
* *Weezer* (2001)
* *Maladroit* (2002)
* *Make Believe* (2005)
* *Weezer* (2008)
* *Raditude* (2009)
* *Hurley* (2010)
* *Everything Will Be Alright in the End* (2014)
* *Weezer* (2016)
* *Pacific Daydream* (2017)
* *Weezer* (2019)
* *Weezer* (2019)
* *OK Human* (2021)
* *Van Weezer* (2021)

## Наводи

## Надворешни врски

* 
* 
* Weezerpedia

Категорија:Музички групи од Лос Анџелес
Категорија:Добитници на Греми
Категорија:Американски поп-панк-групи
Категорија:Американски инди рок групи
Категорија:Американски поп музички групи
Категорија:Американски емо-групи
Категорија:Музички групи основани во 1992 година